Държавен вестник, бр. 18, 2026 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  18
4 
ИЗИСКВАНИЯ НА НЗОК ПРИ ЛЕЧЕНИЕ НА ХРОНИЧЕН ВИРУСЕН С ХЕПАТИТ НАД 18 ГОДИШНА ВЪЗРАСТ 
 В ИЗВЪНБОЛНИЧНАТА ПОМОЩ
    ПРИЛОЖЕНИЕ 1 
ЛИСТ ЗА ОПРЕДЕЛЯНЕ НА КРИТЕРИИТЕ ПРИ ПРОВЕЖДАНЕ НА БЕЗИНТЕРФЕРОНОВО ЛЕЧЕНИЕ НА ХРОНИЧНА 
HCV ИНФЕКЦИЯ С ДИРЕКТНОДЕЙСТВАЩИ АНТИВИРУСНИ СРЕДСТВА (ДДАС) ПРИ БОЛНИ НАД 18 ГОДИШНА 
ВЪЗРАСТ 
А. Индикации за лечение 
Пациенти с хронична HCV инфекция, нелекувани или лекувани неуспешно с антивирусна терапия, подлежат на 
терапия с директно действащи антивирусни средства (ДДАС).  
       Пациентите с предхождаща злоупотреба с наркотични вещества, включително и на заместително лечение, 
задължително представят удостоверение от проследяващия център/програма. 
Б. Критерии за започване на лечение  
1. Наличие на НСV инфекция: положително НСV антитяло; наличие на HCV RNA ниво (ниво на откриване > 25
UI/ml); HCV генотип*; актуален HCV генотип след всяка предхождаща антивирусна терапия. Изследването на вирусна 
репликация и HCV генотип задължително се извършва в сертифицирана вирусологична лаборатория. 
* изследването се извършва по преценка на специализираната комисия по гастроентерология при нелекувани болни и
необходимо изследване, при вече лекувани.
2. Оценка на степента на чернодробната фиброзата, която се извършва чрез:
а). Неинвазивен метод за измерване на чернодробна плътност (ултразвукова еластография) в комбинация със
серумен маркер за фиброза  (APRI или FIB-4 ).  
Ултразвукова еластография включва : 
-
Транзиентна еластография (ТЕ) – фиброскен  /Fibroscan/
-
pSWE (point-Shear-Wave Elastography)
-
2D-SWE (2-Dimensional  SWE)
Или 
Комбинацията от два панела от кръвни биомаркери за оценката на чернодробната фиброза – APRI и FIB-4, подходящи за 
установяване/изключване на цироза (F4), при невъзможност за провеждане на еластография. Оценката чрез серумни 
маркери не е в състояние да установи степен на фиброза F3. 
За резултатите от еластографското изследване задължително се отбелязва видът и името на апарата, с който е 
извършено изследването. Прилага се протокол – оригинал / заверено копие, с отразен резултат в kPa и с оценка на 
фиброзата (F), при IQR < 30%.  
б) Хистологично изследване и стадиране по METAVIR при пациенти с хроничен хепатит С може да се извърши при 
съчетание с други етиологични фактори - автоимунна чернодробна болест, стеатозна болест, метаболитни заболявания и 
др. 
3. Тежест на чернодробната цироза: Child - клас и скор; MELD скор. Горна ендоскопия, с оглед установяване на
варици на хранопровода, варици на стомаха и портална хипертензивна гастропатия се извършва при наличие на плътност 
на черния дроб (LSM)>25kPa, измерена еластографски (Baveno VII). 
4. Предшестващо лечение (вид, година, отговор/без отговор) и странични реакции. Необходимо е генотип на
лекуваната инфекция да бъде уточнен и вписан в документите, издадени от специализираната комисия, която предлага ЗОЛ 
за терапия. 
5. Придружаващи заболявания и данни за терапия с изброяване на лекарствените продукти и изготвяне на
документ с оценка на възможни лекарствени взаимодействия.  
6. Предтерапевтична оценка на съвместимостта между планираната безинтерферонова терапия и досега
провеждано лечение на съпътстващи заболявания